# Font termal

Una font termal, deu termal o font calenta és una font que es produeix per l'emergència d'aigües subterrànies geotermals de l'escorça terrestre. Hi ha fonts termals a tot el món, en tots els continents i fins i tot sota els oceans i mars. Popularment les fonts sulfuroses que desprenen una olor o fortor particular són dotes fonts pudes o pudentes i les que són ferruginoses fonts rovelloses o rovellades.

## Definicions

No hi ha cap definició universalment acceptada d'una font termal. Per exemple, es pot trobar que «font termal» es defineix com:
* Qualsevol font geotèrmica
* Una font amb temperatures per sobre del seu entorn
* Un brollador natural amb la temperatura de l'aigua per sobre de la temperatura corporal - normalment entre 36,5 °C i 37,5 °C
* Una font natural amb aigua calenta per sobre de la temperatura corporal
* Una font termal amb aigua més calenta que 36.7 °C
* Una font natural d'aigua amb temperatura superior a 21,1 °C (sinònim de font termal)
* Una eixida natural d'aigües subterrànies amb temperatures elevades
* Un tipus de font termal en la qual l'aigua calenta és portada a la superfície. La temperatura de l'aigua d'una font termal és en general 6,5 °C o més per sobre de la temperatura mitjana de l'aire. Tingueu en compte que per aquesta definició, «font termal» no és sinònim de l'expressió «aigües termals»
* un tipus de font en què l'aigua calenta és portada a la superfície (sinònim de font termal). La temperatura de l'aigua de la font és 8,3 °C o més per sobre la temperatura mitjana de l'aire
* Una font amb aigua per sobre la temperatura interior del cos humà - 36,7 °C
* Una font amb aigua per sobre la temperatura mitjana ambient del sòl, una definició afavorida per alguns
* Una font amb aigües amb temperatures superiors a 50 °C
El terme relacionat «font calenta» es defineix per moltes fonts com una font amb la temperatura de l'aigua inferior a la d'una font termal, encara que Pentecost, et al. (2003) suggereixen que la frase «font calenta» no és útil i ha de ser evitada. El Geophysical Data Center del NOAA estatunidenc defineix una «font calenta» com una font amb aigua entre 20 °C i 50 °C.

## Fonts termals o de calor

L'aigua que emana d'una font termal s'escalfa per la calor geotèrmica, és a dir, la calor del mantell terrestre. En general, la temperatura de les roques dins de la terra augmenta amb la profunditat. La taxa d'augment de la temperatura amb la profunditat es coneix com el gradient geotèrmic. Si l'aigua es filtra prou profundament en l'escorça, s'escalfa a mesura que entra en contacte amb les roques calentes. L'aigua de fonts termals a les zones no volcàniques s'escalfa d'aquesta manera.
En zones volcàniques actives, com el Parc Nacional Yellowstone, l'aigua es pot escalfar en entrar en contacte amb el magma (roca fosa). El gradient de temperatura màxima al voltant del magma pot fer que l'aigua s'escalfa fins que bull o esdevé vapor sobreescalfat. Si l'aigua es torna tan calenta que s'acumula la pressió de vapor i esclata en un raig damunt la superfície de la Terra, es diu un «guèiser». Si l'aigua només arriba a la superfície en forma de vapor, s'anomena «fumarola». Si l'aigua es barreja amb fang i argila, es diu un «brollador de fang».
Fixi's que les fonts termals en àrees volcàniques són sovint a o prop del punt d'ebullició. S'han vist persones greument cremats i fins i tot assassinades accidental o intencionadament en entrar en aquests fonts.
Fonts calentes són a vegades el resultat de la barreja d'aigües calentes i fredes, però també poden ocórrer fora d'àrees volcàniques, com Warm Springs, (freqüentat pels seus efectes terapèutics per un president dels EUA paraplègic, Franklin D. Roosevelt, el qual va construir la «Petita Casa Blanca» allà).

## Referències

* ↑ «Ciències de la naturalesa - Glossari». McGraw-Hill. Arxivat de l'original el 2009-02-27. [Consulta: 30 març 2010].
* ↑ «MSN Encarta - definició de font termal». Arxivat de l'original el 2009-01-22. [Consulta: 18 maig 2010].
* ↑ Miriam-Webster Online dictionary - definició de font termal
* ↑ Wordsmyth - definició de font termal
* ↑ «American Heritage dictionary, 4a edició (2000), definició de font termal». Arxivat de l'original el 2003-12-30. [Consulta: 30 desembre 2003].
* ↑ Infoplease definition of hot spring
* ↑ Random House Unabridged Dictionary, © Random House, Inc. 2006, definició de font termal
* ↑ Wordnet 2.0 - definició de font termal
* ↑ Ultralingua Online Dictionary - definició de font termal
* ↑ Rhymezone definition of hot spring
* ↑ Lookwayup definition of hot spring
* ↑ «Columbia Encyclopedia, 6a edició - definició de font termal». Arxivat de l'original el 2004-06-27. [Consulta: 27 juny 2004].
* ↑ «Physical Geology, 6th Edition, Don L. Leet, Prentice-Hall, Englewood Cliffs, NJ, 1982». Arxivat de l'original el 2010-10-02. [Consulta: 18 maig 2010].
* ↑ Una font termal es defineix com una font que porta aigua tèbia o calenta a la superfície (per Physical Geology, 6th Edition), Don L. Leet, Prentice-Hall, Englewood Cliffs, NJ, 1982 Arxivat 2010-10-02 a Wayback Machine. i Leet afirmen que hi ha dos tipus de fonts termals, aigües termals i aigües calentes.
* ↑ «Water Words Glossary - Hot Spring». NALMS, 2007. Arxivat de l'original el 2008-01-14. [Consulta: 4 abril 2008].
* 1 2 «What is a hot spring?, Allan Pentecost, B. Jones, i R.W. Renaut Can. J. Earth Sci./Rev. can. sci. Terre 40(11): 1443–1446 (2003) proporciona una discussió crítica de la definició de font termal.». Arxivat de l'original el 2007-03-11. [Consulta: 18 maig 2010].
* ↑ US NOAA Geophysical Data Center definition
* ↑ «El cicle de l'aigua». Ajuntament de Caldes de Malavella. Arxivat de l'original el 2012-11-22. [Consulta: 24 juny 2012].
* ↑ «Boy burned in Rotorua thermal pool» (en anglès). 3news.co.nz, 30-12-2010. [Consulta: 24 juny 2012].
* ↑ «Roosevelt's Little White House Historic Site» (en anglès). Georgia Department of Natural Resources. [Consulta: 24 juny 2012].

## Vegeu també

* Guèiser